Foto: Shutterstock

TRAŽIMO potpunu legalizaciju konoplje - u medicinske, gospodarske i osobne svrhe. Niz studija pokazalo je kako cannabis pomaže bolesnicima oboljelima od različitih, pa čak i izrazito malignih bolesti. Među zadnjim potvrdama učinkovitosti cannabisa u borbi protiv raka nalazi se i objava američke državne agencije za istraživanje raka, u kojoj se ističe kako marihuana ubija stanice tumora, odnosno kako sastojci THC i CBD doista ubijaju stanice raka.

> Američka vlada službeno priznala: Kanabis ubija stanice raka

Marihuanu i njezin utjecaj znanstvenici proučavaju već više od dvadeset godina, a iako se sumnjalo na to da ona uzrokuje probleme u mentalnom zdravlju, studija je pokazala kako nema nikakve utjecaje na duševno zdravlje.

Amerika krenula s potpunom legalizacijom

U svjetlu novih podataka iz raznih istraživanja Amerikanci su u potpunosti legalizirali marihuanu u Coloradu, ali i još nekim dijelovima zemlje. Nikakvih negativnih posljedica nema, a sve je više zastupnika u vladama država koji podržavaju ideju legalizacije marihuane.

Tekst se nastavlja ispod oglasa

Najesen će i u Hrvatskoj upotreba konoplje u medicinske svrhe postati legalna, no tek u slučaju nekolicine bolesti. Medicinskom marihuanom tako će se moći služiti samo oni oboljeli od multiple skleroze, AIDS-a, različitih malignih bolesti te dječjeg epileptičnog sindroma.

Vlada dekriminalizaciji pristupa puževim koracima, i to samo u medicinske svrhe



No čak i s tako "mršavim" popisom bolesti, Vlada je pronašla način da cijelu stvar dodatno zakomplicira. Bolesnici će tako prvo biti prijavljivani zbog posjedovanja marihuane, a tek naknadno će se te prijave poništavati ukoliko se utvrdi da se radi o medicinskom cannabisu.



I dok države diljem svijeta kreću prema potpunoj legalizaciji marihuane, Hrvatska i dalje sporo i pretjerano birokratski pristupa dekriminalizaciji ove biljke, znanstveno potvrđene učinkovitosti u liječenju raznih bolesti.